Courtauld Institute Galleries
Store norske leksikon,Kunst og estetikk,Bildende kunst,Kunstinstitusjoner,Internasjonale kunstinstitusjoner
Courtauld Institute Galleries er en kunstsamling i Somerset House (siden 1990) ved The Strand, London.
Galleriet er innlemmet i Courtauld Institute of Art, University of London. Instituttet ble grunnlagt i 1931 av den engelske tekstilfabrikanten og kunstsamleren Samuel Courtauld (1876–1947).Samlingen er basert på hans private samling av fransk kunst fra impresjonistene til Paul Cézanne, Vincent van Gogh og Paul Gauguin. Siden har en rekke donasjoner bidratt til å utvide samlingen, slik at den nå omfatter europeisk kunst etter renessansen, med verker av Sandro Botticelli, Brueghel, Bellini, Peter Paul Rubens og Giovanni Battista Tiepolo.Impresjonistene og postimpresjonistene er likevel hovedattraksjonen, samlingen inneholder blant annet Édouard Manets Baren i Folies-Bergère, en av de to versjonene av Frokost i det grønne og van Goghs Selvportrett med bandasjert øre. Galleriet huser også en fin samling av britisk kunst fra 1900-tallet. Les mer i Store norske leksikon University of London kunsthistorie billedkunst impresjonisme renessansen